104.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 167 της 10/15 Μαρτ. 1989 (ΦΕΚ Α' 80) Αναπροσαρμογή της προσωπικής εισφοράς των ασφαλισμένων και συνταξιούχων του Ταμείου Συντάξεων Μηχανικών και Εργοληπτών Δημοσίων Έργων στον Κλάδο Υγείας αυτού. Άρθρ.1.-Η προσωπική εισφορά για τον Κλάδο Υγείας του Ταμείου Συντάξεων Μηχανικών και Εργοληπτών Δημοσίων Έργων ορίζεται σε 600 δρχ. το μήνα για κάθε άμεσα ή έμμεσα ασφαλισμένο και σε 300 δρχ. το μήνα για κάθε συνταξιούχο και ασφαλισμένο μέλος της οικογενείας του. Άρθρ.2.-Η ισχύς του παρόντος Π.Δ/τος αρχίζει από την πρώτη του μήνα που έπεται της δημοσίευσής του στην Εφημερίδα της Κυβερνήσεως. 105. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ.43/3/436 της 21/31 Μαρτ. 1989 (ΦΕΚ Β' 229) Ανακαθορισμός του ύψους των εισφορών και των συνταξιοδοτικών παροχών του Ειδικού Λογ/σμού Προσθέτων Παροχών του ΤΣΜΕΔΕ. 1.Το οριζόμενο από την περίπτ. α της παρ. Ι του άρθρ. 34 του Νόμ. 915/1979, ποσοστό για τους εμμίσθους ασφαλισμένους του 2% καθορίζεται σε ποσοστό 3%. 2.Η μηνιαία εισφορά που προβλέπεται από τις διατάξεις των εδαφ. α' και γ' της παρ. Ι του άρθρ. 34 του Νόμ. 915/1979, υπολογίζεται πάνω στον αναφερόμενο στις διατάξεις αυτές βασικό μισθό, όπως αυτός διαμορφώθηκε μετά και την 43/ 3/ 815/ 14.6.1988 απόφασή μας, προσαυξημένος κατά ποσοστό 20%. 3.Η μηνιαία πρόσθετη σύνταξη που προβλέπεται από τις διατάξεις του εδαφ. α της παρ. Ι του άρθρ. 5 του Κανονισμού παροχών του Ε.Λ.Π.Π. του ΤΣΜΕΔΕ, όπως αυτή διαμορφώθηκε μετά και την 43/3/815/14.6.1988 απόφασή μας αυξάνεται κατά ποσοστό 22% από 1ης Ιαν. 1989. 4.Η ισχύς των παρ. Ι και 2 της απόφασης αυτής αρχίζει από την πρώτη του επόμενου μήνα από εκείνον της δημοσίευσής της στην Εφημερίδα της Κυβερνήσεως. 106. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Φ.43/474 της 21/31 Μαρτ. 1989 (ΦΕΚ Β' 229) Αύξηση εισφορών και συντάξεων του Κλάδου Συντάξεως του ΤΣΜΕΔΕ. 1.Ορίζεται ως τεκμαρτός μισθός πάνω στον οποίο θα υπολογίζονται οι εισφορές των ασφαλισμένων του Ταμείου Συντάξεως Μηχανικών και Εργοληπτών Δημοσίων Έργων (ΤΣΜΕΔΕ) προς τον Κλάδο Σύνταξης αυτού, ο βασικός μισθός δημοσίου υπαλλήλου με 2ο βαθμό, όπως αυτός διαμορφώθηκε με τη Φ.43/οικ.1135/14.6.1988 (ΦΕΚ 404/21.6.1988 τ.Β') τελευταία απόφαση του Υπουργού Κοινωνικών Ασφαλίσεων προσαυξημένος κατά ποσοστό 30% από την πρώτη του επόμενου μήνα της δημοσίευσης αυτής της απόφασης στην Εφημερίδα της Κυβερνήσεως. 2.Ορίζεται ως τεκμαρτός μισθός πάνω στον οποίο θα υπολογίζονται από 1.1.1989 οι συντάξεις των συνταξιούχων του Κλάδου Κύριας Σύνταξης του ΤΣΜΕΔΕ, ο βασικός μισθός δημοσίου υπαλλήλου με 2ο βαθμό, όπως αυτός διαμορφώθηκε με τη Φ.43/οικ.1135/14.6.1988 (ΦΕΚ 404/21.6.1988 τ.Β') τελευταία απόφαση του Υπουργού Κοινωνικών Ασφαλίσεων προσαυξημένος κατά ποσοστό 18%. (Αντί για τη σελ. 212,361) Σελ. 212,361(α) Τεύχος ΙΒ-5-1 Σελ.91 Ταμείο Συντάξεων Μηχανικών και Εργοληπτών 23.Γ.δ.104-106

[Source: greek_legal_code_raptarchis | Tokens: 2680]